AJA ตั้ง “พิชัย ปัญจสังข์” นั่ง CEO พร้อมปรับบอร์ดลงลายมือชื่อ มีผล 5 พ.ค.นี้
AJA ตั้ง "พิชัย ปัญจสังข์" นั่ง CEO พร้อมปรับบอร์ดลงลายมือชื่อ มีผล 5 พ.ค.นี้
5 พ.ค. 2564

บริษัท เอเจ แอดวานซ์ เทคโนโลยี จำกัด (มหาชน) หรือ AJA เปิดเผยข้อมูลผ่านระบบสารสนเทศตลาดหลักทรัพย์แห่งประเทศไทย (SET) ระบุว่า ตามที่ บริษัทฯ ได้จัดการประชุมคณะกรรมการบริษัทครั้งที่ 6/2564 เมื่อวันที่ 5 พฤษภาคม 2564 ได้มีมติสำคัญ ดังนี้
1. มีมติแต่งตั้ง นายพิชัย ปัญจสังข์ เป็นกรรมการแทนตำแหน่งกรรมการที่ว่างลง เข้าดำรงตำแหน่งกรรมการและประธานเจ้าหน้าที่บริหาร โดยมีวาระการดำรงตำแหน่งกรรมการเท่ากับวาระที่เหลือของกรรมการที่ลาออก ทั้งนี้ มีผลตั้งแต่วันที่ 5 พฤษภาคม 2564 เป็นต้นไป
2. มีมติเปลี่ยนแปลงกรรมการผู้มีอำนาจลงลายมือชื่อแทนบริษัท ดังนี้
จากเดิม
นายบุณยสิทธิ์ แสงพงษ์พิทยา, นายอภิสิทธิ์ ไทเศรษฐวัฒน์กลุ, นางปรางค์ทิพย์ จันทร์วิสิฐศักดิ์ กรรมการสองในสามคนนี้ลงลายมือชื่อร่วมกัน และประทับตราสำคัญของบริษัท
เปลี่ยนเป็น
นายบุณยสิทธิ์ แสงพงษ์พิทยา, นายพิชัย ปัญจสังข์, นางปรางค์ทิพย์ จันทร์วิสิฐศักดิ์ กรรมการสองในสามคนนี้ ลงลายมือชื่อร่วมกัน และประทับตราสำคัญของบริษัท
โดยมีผลตั้งแต่วันที่ 5 พฤษภาคม 2564 เป็นต้นไป